JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Tore on jälle koos sinuga olla! - Rõõm on siin olla, see on vägev.
Meil on imeline Jumal.
Jumal, kes pole kauge vaid on keset meie argipäeva.
Ta pole me argipäevas niisama vaid selleks, et tõesti aidata.
Jumal tahab meid aidata.
Üks asi on mind alati aidanud, viinud edasi ja teeb seda ka nüüd.
See on Jaakobuse raamatus 1:22: "Aga olge sõna tegijad
ja mitte üksnes kuuljad, pettes iseendid."
Piibel soovitab meil olla sõna tegijad.
Ei piisa ainult sõna kuulmisest vaid Issand julgustab
sõna järgi tegema, mitte üksnes kuulama.
Mina olen sõna tegija. - Mina samuti.
Seda võib lausa välja ütelda: "Mina olen sõna tegija."
See on väga tähtis asi,
kuna vahel unustame selle asja lihtsalt ära.
Sageli me jääme nagu ootele.
Ootame, et Jumal mingil moel sekkuks meie eludesse
või ootame mõnd imet ja palvevastust.
Ootame ega märkagi ise, et oleme jäänud justkui ootele.
See kirjakoht on nii tähtis ja julgustab meid just selles,
et võime olla sõna tegijad ega pea enam lihtsalt ootama.
Me võime midagi teha. Issand on avanud Taeva,
Ta on valmistanud meile kõik, mida me vajame.
Me ülesanne on nüüd olla sõna tegijad.
Mida see tähendab?
Põhiline on siin see, et Jumal tahab tõesti meid aidata.
Ta tahab kogu südamest anda sulle ja mulle tarkust,
mis viiks me elu paremas suunas ning viiks meie elu edasi.
Jaakobuse raamatus 1:5 kirjutab sama autor:
"Kui kellelgi teist jääb vajaka tarkust,
siis ta palugu Jumalalt, kes kõigile annab heldelt
ega tee etteheiteid, ja talle antakse."
Jumal annab meelsasti ja ei tee etteheiteid.
Ta ei süüdista sind või mind, kui me ei tea, mida tuleks teha.
Me ei tea ka alati, kuidas oma olukorras edasi minna.
Jumal ootab sel hetkel, et tuleksid Tema juurde.
Ta tahab anda sulle tarkust, et pääseksid edasi.
Kas pole tore? - See on vägev sõnum.
Tarkust vajame ju kogu aeg.
Imeline, et võime saada tarkust,
juhatust ja nõu, et teada, mida peaksime tegema.
Piiblis on vahel mõni koht täpselt kui naelapea pihta.
Õpetussõnades 4:17 öeldakse: "Tarkuse algus on see: taotle tarkust.."
Minu meelest nii hästi öeldud.
Kui vajad tarkust, taotle seda.
"..ja taotle arukust kogu oma varanduse hinnaga."
Õpetussõnad 9:10: "Issanda kartus on tarkuse algus
ja Kõigepühama äratundmine on arukus."
See räägib sellest, et meie eludes on olukordi,
kus me ei tea, mida peaksime tegema.
Issanda kartuse mõistmine
ja austamine, et Ta teab ja oskab, ongi arukus ja tarkuse algus,
sest siis me mõistame, et ma pean nüüd Jumalat otsima.
Tema on tarkuse allikas ning võib selles asjas aidata.
Ta tahab aidata.
"Kõigepühama äratundmine on arukus."
Kas see on võimalik?
Kas on võimalik tunda ära Kõigepühamat?
Matteuse 7:7 on kirjutatud nii: "Paluge, ja teile antakse,
otsige, ja te leiate, koputage, ja teile avatakse.."
Seda oleme pidanud miljoneid kordi tegema.
Vajame seda oma oma elus,
sest meil on kutsumus, mis käib meil üle pea.
See on nii suur,
et omast tarkusest ei saaks me seda teostada.
Meil ei ole vahendeid, jõudu, tarkust ega visioonigi sellest,
kuidas see peaks õnnestuma hoida töös kõrgetasemelist,
kvaliteetset kristlikku kooli, kus valitseks armastus.
Mõelge, milline väljakutse!
Koolis on sada last, lisaks täiskasvanud.
Issand palub meil armastada teineteist.
Kuidas see peaks õnnestuma?
See on liiga raske ülesanne.
Seepärast on tarkuse otsimine, otsimine ja koputamine selline asi,
mida oleme pidanud põlved maas otsima.
Issand, pead andma meile nõu ning aitama meid selles asjas!
"sest iga paluja saab ja otsija leiab ja igale koputajale avatakse!
Kas on teie seas sellist inimest,
kellelt ta poeg palub leiba, ent tema annab talle kivi?
Või kui ta palub kala, ent ta annab talle mao?"
Jumal justkui ütleb, et Ta pole ju nii rumal,
et kui vajad midagi head ellu, siis ma annan midagi halba.
Muidugi Ta pigem aitab sind.
"Kui nüüd teie, kes olete kurjad, oskate anda häid ande oma lastele,
kui palju enam teie Isa, kes on taevas,
annab head neile, kes teda paluvad!"
Iga otsija leiab, igale koputajale avatakse.
Piibel ütleb, et peaksime olema sõna tegijad.
Tuleme selle juurde kohe tagasi.
Me ei peaks olema üksnes kuuljad.
Mõnikord võid kaotada Jumala abi,
lihtsalt seetõttu, et sa ei otsi seda tarkust.
Mõtled, et peaksid ise hakkama saama ja mõistma.
Meenub, et kord oli mul raske olukord, mis kestis lausa kaks nädalat.
Kui viimaks läksin Issanda ette ja palvetasin, sain kohe vastuse.
Olin algul lausa nördinud,
miks Issand ei öelnud varem, et nii oleks pidanud tegutsema.
Issand vastas armastusega ja otse: "Sa ju ei küsinud."
Me võime abist ilma jääda, sest me ei otsi seda ega mõista,
et Ta tõesti tahab anda sulle ja mulle abi ning tarkust.
Teine põhjus võib olla, et me ei kuula.
Me süda on suletud.
Võibolla kuulame aga ei tee selle kuuldu järgi.
Sel juhul läheb tarkus meist mööda.
Mõnikord me isegi ei otsi, kuula või tee selle tõttu,
et me südames on mingi kahtlus, pettumus või kibedus Jumala vastu.
Ma tahan sind lohutada - viga ei ole kunagi Jumalas.
Viga pole kunagi Jumalas.
Jumalas ei ole mingit pimedust ja Temas pole kunagi mingit viga.
Ta ei tekita kunagi meile probleeme.
Jumal tõesti ei taha, et otsime Teda sundusest.
Mõnikord tulevadki pettumused ja olen ise näinud juhtumeid,
kus koguduses käiakse ainult koguduses käimise pärast
või palvetavad sellepärast, et arvavad selle oma kohustuseks.
Nad otsivad Jumalat, sest arvavad, et seda peab tegema.
See ei kanna head vilja.
Lähtekohaks ole see, et vajan Sind, Jumal,
ma tahan ja usun ning loodan Sinu peale.
Sel juhul on see lihtsalt käsutäitmine, mille võib kõrvale jätta.
Kadugu kõik see su elust.
Võid vajada Jumalat seepärast, et tõepoolest vajad Jumalat.
Võid minna kogudusse, sest soovid olla Ta ligiolus
ja vajad Tema ligiolu ning sul on vaja Sõna kuulda.
Sel juhul on su süda avatud.
Johannese evangeelium 16:13:
"Aga kui tema, Tõe Vaim, tuleb, juhib ta teid kogu tõesse.."
Tema sooviks on juhatada meid kogu tõe sisse.
Iga kirja pandud Jumala käsk,
Tema nõuanne ja tarkus on kirja pandud meie jaoks.
Kogu Piibel on täis jumalikku igavest tarkust.
Seda pole kirja pandud raamaturiiulis hoidmiseks
vaid see on kirjutatud sinu ja minu jaoks,
et võiksime sellest kinni haarata, leida siit need aarded üles
panna need me elus toimima ning elada õnnistatud elu.
Need asjad on kirjutatud me jaoks.
Kõik on meie jaoks kirjutatud, sest Jumal soovib meile head.
Kõik see, mis on kirjutatud, esimestest lehekülgedest peale.
See kannab head eesmärki aga loeme seda sageli valesti.
Arvame, et peame täitma kõike, et me kõlbaksime Jumalale.
Lisaks vaatame, et Uues Testamendis paneb Jeesus lati veel kõrgemale.
Ma pean armastama kõiki ega suuda seda kuidagi teha.
Loeme seda nagu see oleks seadus.
Me pole enam seaduse vaid armu all.
Võime vaadata seda hoopis uue pilguga.
Siin leidub ju heaks eluks tarvilikku tarkust.
Ma ei pea seda täitma selleks, et Jumal armastaks mind
vaid mul tasub seda täita, et saaksin elada head elu.
Õpetussõnad on täis toredaid nõuandeid.
Õpetussõnad 3:1-8 on kirjutatud: "Mu poeg (või tütar),
ära unusta mu õpetust, vaid su süda hoidku alal mu käsud.."
Miks?
"..sest need lisavad sulle pikka iga, eluaastaid ja rahu!
Heldus ja tõde ärgu jätku sind maha!
Seo need enesele ümber kaela, kirjuta need oma südamelauale,
siis sa leiad armu ja heakskiitu Jumala ja inimeste silmis!
Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel, siis ta teeb su teerajad tasaseks!"
Ta teeb minu teerajad tasaseks.
"Ära ole iseenese silmis tark! Karda Issandat ja tagane kurjast!
See on su ihule terviseks ja luudele-liikmetele kosutuseks."
Jumala Sõnad lisavad pikka iga ja eluaastaid.
Kahekümneaastasena ma ei mõtelnud sellele
aga nüüd ligi viiekümnesena loen meelsasti selliseid sõnu:
"Mulle sobib, et lisatakse pikka iga ja eluaastaid."
Nii palju on sõnumeid ohtudest, hädadest ja haigustest me ümber.
Piibel lubab pikka iga, eluaastaid ja rahu.
"see on terviseks minu ihule ja kosutuseks minu luudele."
"Austa Issandat oma varandusega ja uudseviljaga kõigest oma saagist,
siis su aidad täituvad küllusega ja veiniaamid ajavad üle!"
"Õnnis on inimene, kes leiab tarkuse,
ja inimene, kes jõuab arusaamisele, sest sellest on rohkem kasu
kui hõbedast ja rohkem tulu kui kullast.
See on kallim kui pärlid,
ja ükski asi, mida sa ihaldad, ei ole sellega võrreldav.
Selle paremal käel on pikk iga ja vasakul käel rikkus ning au."
Midagi väga head, midagi elutähtsat mu elu jaoks.
Ma võin lisada midagi head oma elule selle Sõna kaudu.
Võibolla see erineb sinu vaatenurgast.
Loodetavasti sul on olnud õige vaatenurk.
Vaatenurk sellest, et Jumalal on meie osas hea tahe,
Ta teab, mis meile kasuks tuleb
ja seetõttu on Ta kirjutanud ja juhatab meid seaduste kaudu.
See on kirjas juba 5. Moosese 11:26-28.
Seal ütleb Jumal seda nii selgesti kui seda üldse ütelda saab.
"Vaata, ma panen täna teie ette õnnistuse ja needuse:
õnnistuse, kui te kuulate Issanda,
oma Jumala käske, mis ma täna teile annan,
aga needuse, kui te ei kuula Issanda, oma Jumala käske,
vaid lahkute teelt, mille ma täna teile määran,
ja hakkate käima teiste jumalate järel, keda te ei ole tundnud."
Sama leidub ka 5. Moosese raamatust 28.
Jumal ütleb, et on andnud meile tohutult head nõu
ja paneb täna meie ette õnnistuse ning head juhtnöörid hea elu jaoks.
Järgige neid ja te käsi käib hästi.
Kui keegi seda teadis, siis Joosua oli üks selline mees.
Joosua oli jõudnud oma rahvaga tõotatud maa piirile
ja nägi head plaani, mis oli Jumalal nende jaoks.
Ta uskus sellesse,
et Issandat järgides pääsevad nad tõotatud maale.
Rahvas aga ütles, et ei pääse
ja Egiptuses oli neil parem olla ning plaanisid minna tagasi.
Nelikümmend aastat pidi ta
kannatama selle kangekaelse rahvaga kõrbes.
Pidi nägema kõigi oma sõprade ja kaasaegsete suremist kõrbes.
Lõpuks jõudis ta tõotatud maale ning ütles rahvale midagi.
Tema teadis hästi, et Jumala tahe on üksnes hea.
Joosua raamatus 24:15 on kirjutatud tema sõnad:
"Aga kui teie silmis on halb teenida Issandat,
siis valige endile täna, keda te tahate teenida: kas neid jumalaid,
keda teie vanemad teenisid teisel pool jõge,
või emorlaste jumalaid, kelle maal te elate?
Aga mina ja mu pere, meie teenime Issandat!"
See on nii tähtis ja imeline kuulutus.
Olgu, vahet pole, mida teete.
See pole ükskõik aga valige ise.
Mina olen juba valinud Issanda ja tean, et Ta tahe on hea.
Järgin oma perega Teda lõpuni välja.
Joosua 1:8, selle raamatu alguses, kui Joosua on teel tõotatud maale,
annab Issand Talle peale Moosese surma nõuandeid.
Mooses oli suur jumalamees, kes juhtis rahvast ja tundis Issandat
ning suhtles Jumalaga palgest palgesse.
Moosese kaudu sündisid suured imed
ning nüüd peab Joosua astuma tema kingadesse
ja juhatama rahva tõotatud maale.
Kuidas see peaks õnnestuma?
Kuidas sellega toime tulla?
Nüüd on tal vaja Issandalt nõu, et tulla elu ja ülesandega toime.
Issand annab siin me jaoks väga head nõu.
Ta ütleb salmides 1:8 sedasi:
"Ärgu lahkugu see Seaduse raamat sinu suust.."
Kuula seda.
"Ärgu lahkugu see Seaduse raamat sinu suust."
Teisisõnu ärgu lahkugu Piibel, Jumala nõuanded minu suust.
Oluline on seda ka rääkida.
"vaid mõtle sellele päeval ja öösel,
et sa peaksid hoolsasti kõike, mis sinna on kirjutatud.."
Piibel räägib meile asju, mis mingil kombel puudutavad meid.
"See käib minu elu kohta, see kõnetab mind."
Võtame siis selle ja teeme selle järgi.
Mis siis toimub: "sest siis õnnestub su teekond".
Issand soovitab Joosual seda teha.
Algul Ta ütleb ainult: "Ole vahva ja tugev!"
Seejärel soovitab püsida Sõna juures:
"sest siis õnnestub su teekond ja siis on sul kordaminek!"
Meil läheb siis hästi, see tasub ennast ära.
See tasub end ära. - Joosua teadis seda.
2. Timoteosele 3:16 öeldakse nii:
"Kogu Pühakiri on Jumala sisendatud ja kasulik õpetamiseks,
noomimiseks, parandamiseks, kasvatamiseks õiguses.."
Iga Jumala kirjutis, kõik need 66 raamatut,
on kirjutatud meie jaoks, õpetamiseks ja noomimiseks,
parandamiseks ning kasvatamiseks õiguses.
Naudin seda, kui Jumal juhatab.
Kui ma näen, et on kirjas, mida ja kuidas tuleks teha.
Eelmisel nädalal näiteks ütles Jumal mulle jälle:
"Jan, miks sa ei räägi seda, mida sa usud.
Miks õõnestad oma usku rääkides peale palvet kui uskmatu?
Räägid ebausu sõnu, meel läheb mõruks ja usk kaob."
Ta teeb seda armastuses, teades, millised me oleme.
Me oleme vaid savianumad, oleme ekslikud ja teeme pattu.
Ta juhatab meid ning mulle see meeldib.
Saan siis parandada meelt ja minna tagasi õigele teele.
Iga sõnum on kirjutatud me jaoks.
Ma tahan rõhutada, et see pole mõeldud nii,
et neid asju tehes me ainult kõlbame.
Kõlbame Jumalale kogu aeg.
Kui teeme nii ja järgime Ta Sõna,
siis saame elada vabalt, õnnistatud ja head elu.
See on asja mõte.
Õpetussõnad 1:33: "Aga kes mind kuulab,
võib julgesti elada ja olla muretu, kurja kartmata."
Seda vajan. - Mina samuti.
Jaakobus ütleb, et oleksime sõna tegijad,
mitte üksnes sõna kuuljad, iseennast pettes.
Ta alustab juttu Jaakobuse 1:16-17, öeldes:
"Ärge eksige, mu armsad vennad!
Iga hea andja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
Jaakobus alustab juttu, öeldes, et armsad vennad ja õed ei eksiks.
Ära sina ka eksi ega mõtle et Jumala tahe on kuidagi halb
või sa pead täitma neid käske selleks, et kõlvata.
Ära eksi!
Jumalalt tulevad täiuslikud kingitused.
Tal on imelisi õnnistusi su elu jaoks
ning Ta tahab juhatada sind sellele õnnistatud teele.
Ära eksi, vaid tea,
et siin on hea Jumal ja Tal on head mõtted meie suhtes.
Sellepärast julgustab Ta meid olema sõna tegijad.
Seepärast on nii, et alati,
kui joondume Ta Sõna järgi, muutub meie elu kergemaks,
õnnistatumaks, vabamaks, rahulikumaks ja paremaks.
Siin võiks tuua ühe näite. - Tee seda.
See on armastus.
See on miski, mida tasub kasvõi mingilgi määral
püüda järgida, harjutada ja soovida püsida armastuses
kõigi selle maailma väljakutsete keskel.
Otsustad, et kavatsed seda õppida ning lased Issandal end muuta,
kavatsen Sul lasta oma südant muuta.
Kavatsen Sul lasta end aidata olukordades,
kus ma ise ei soovi midagi muud kui vajutada sõjanuppu.
Just siis, kui tahaksin minna sõtta,
ma ei tee seda vaid püsin armastuses.
Juba see, kui ma tõesti püüan püsida armastuses Tema abiga,
muudab tasapisi mind ja minu inimsuhteid
ning rahu saabub mu abiellu, mu suhetesse laste ja sugulastega.
Ma ei tülitse tööl ja muudes kohtades.
Juba see kasvatab tohutu suurt rahuvilja.
Üks kirjakoht, kui võtta ainult armastusekäsk.
See on kogu elu kestev väljakutse ja projekt.
Tänu, Taevaisa, et Sul on üksnes hea tahe meie suhtes.
Tänu, Püha Vaim, et aitad meid, et võime järgida Isa, Sinu tahet.
Tänu, Püha Vaim, et annad ka täna igaühele jõudu.
Annad meile kõikidele jõu järgida Jeesust,
järgida Teda armastuse teel, anda andeks ja paluda andeks,
parandada meelt ja pöörduda tagasi Issanda teele.
Püha Vaim, Sina teed meis kõikides tööd praegusel hetkel
ning me saame tulla tagasi õigele teele,
teha õigeid otsuseid, leida hingamine ja rahu oma ellu.
Tänu, Issand, et annad meile selleks jõudu.
Suur au on teha neid saateid
ja osaleda TV7 töös, mis laieneb kogu aeg.
Nii pisikesel maal ja rahval on oma kristlik telekanal.
Kui soovid toetada TV7 tööd, võid teha seda täna lihtsal moel.
Helistades annetusnumbrile 9001777 toetad Eesti kanalit 7 euroga.
Võid kasutada ka kontonumbreid, mida näed peatselt ekraanil.
Kui soovid rohkem infot meie töö kohta,
külasta meie kodulehekülge: www.kristillinenkoulu.org
Võid sealt vaadata ajakava ja milliseid kogudusi külastame
ning sealt saab tellida neid minu kirjutatud raamatuid,
mis aitavad sul leida Jumala tahet oma elu jaoks.
Ole õnnistatud Jeesuse nimel
ja järgne Jeesusele, maksku see, mis maksab.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin